Document ID: 31985R1748

Uredba Komisije (EGS) št. 1748/85
z dne 25. junija 1985
o postopku za določanje vsebnosti maščobe v koruzni moki iz tarifne podštevilke 11.01 E in koruzni kaši ter zdrobu iz tarifne podštevilke 11.02 A V skupne carinske tarife
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], kot je bila nazadnje spremenjena z Uredbo (EGS) št. 2055/84 [2], in zlasti člena 3 Uredbe,
ker je za zagotovitev enotne uporabe nomenklature skupne carinske tarife treba predvideti uvrstitev koruzne moke in koruzne kaše ter zdroba;
ker se na podlagi podštevilk 11.01 E in 11.02 A V nomenklature skupne carinske tarife, priložene Uredbi Sveta (EGS) št. 950/68 [3], nazadnje spremenjeni z Uredbo (EGS) št. 3400/84 [4], koruzna moka in koruzna kaša ter zdrob uvrstijo v skladu z vsebnostjo maščobe;
ker je treba opredeliti metodo za določanje vsebnosti maščobe;
ker se zdi, da glede na opravljene raziskave, postopek, določen v prilogi k tej uredbi, daje najboljšo zaščito;
ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,
SPREJELA NASLEDNJO UREDBO:
Člen 1
Vsebnost maščobe v koruzni moki iz tarifne podštevilke 11.01 E in koruzna kaša ter zdrob iz tarifne podštevilke 11.02 A V skupne carinske tarife se določi v skladu s postopkom, določenim v Prilogi.
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. junija 1985

Labels: 3
17
16